Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: A közteherviselés rendszerének átalakítását célzó törvénymódosításokról szóló 2009. évi LXXVII. törvény 213. §-a
Paragraph Index: 661

(7) Amennyiben a (2)–(3) bekezdések szerinti ügyekben az állami adóhatóság a vagyonszerzõ kérelmének helyt adott, és – a vagyonszerzõ vállalásának elmaradására tekintettel – már kiszabta az Itv. 23/A. § (6) bekezdése szerinti pótilletéket, illetve a vagyonszerzõnek az Itv. 87. § (2) bekezdése szerint a megállapított, de meg nem fizetett illetéket eredeti esedékességtõl számított késedelmi pótlékkal növelt összegben kellene megfizetnie, azonban a vagyonszerzõ azokat nem fizette meg, az állami adóhatóság – határozatának módosításával – a vagyonszerzõ 2012. március 31. napjáig benyújtott kérelme alapján, az e kérelme benyújtásakor hatályos illetékmértékek alkalmazásávalállapítja meg a vagyonszerzés után járó illetéket. A kérelem elõterjesztésére elõírt határidõ jogvesztõ. Az Itv. 23/A. §-a szerinti vállalkozók esetében az elõírt illetéket csökkenteni kell az általuk már megfizetett illeték összegével. Amennyiben a vagyonszerzõ a határozat jogerõre emelkedését követõ 15 napon belül maradéktalanul megfizeti az állami adóhatóság által e bekezdés szerint kiszabott illetéket, mentesül a lakóház felépítésének, illetve az ingatlan továbbértékesítésének, valamint a felfüggesztett illeték késedelmi pótlékkal növelt összege, illetve a pótilleték megfizetésének kötelezettsége alól. Egyúttal az állami adóhatóság törli a kiszabott pótilletéket, illetve a felfüggesztett illetéket.

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes